Nifont II Carigradski

:**''Nifont II** se preusmjerava odvje. Ne zamijeniti sa Nifontom II, mitropolitom ugarsko-vlaškim (1850–1865).*



*'Nifont II** ili **Nifon II*', (; ), rođen kao *Nikola*, bio je [[vaseljenski patrijarh Carigrada]] u tri navrata: od 1486. do 1488, od 1497. do 1498. i kratko vrijeme 1502. Slavi se kao [[svetac]] u [[pravoslavna crkva|pravoslavnoj crkvi]] a njegov [[spomendan]] je 11. august.

==Život==
Rodio se na poluotoku [[Peloponez]] u južnoj [[Grčka|Grčkoj]] u etnički miješanoj porodici; majka mu je bila grčka plemkinja a otac [[Albanci|Albanac]]. [[Monah|Zamonašio]] se u [[Epidaur]]u, uzevši [[religijsko ime]] *Nifon*. Bavio se kaligrafijom i prepisivanjem rukopisa. Potom je slijedio monaha po imenu Zaharija te se preselio u manastir u [[Ohrid]]u. Kada je Zaharija izabran za [[arhiepiskop Ohrida|ohridskog arhiepiskopa]], Nifont je otišao na [[Sveta gora|Svetu goru]] gdje je posvećen kao [[hijeromonah]]. Godine 1482. je izabran za [[mitropolit]]a [[Solun]]a a krajem 1486. je izabran za carigradskog partrijarha, čemu je značajno dopronijela naklonost bogatih [[Popis vladara Vlaške|knezova Vlaške]], koji su na taj način počeli uticati na izbor patrijarha.

Nakon osamnaest mjeseci stolovanja izbio je skandal koji će dovesti do Nifontove smjene. Prethodni [[Patrijarh Simeon I Carigradski|Simeon I]] je umro bez oporuke. İşkender Bey, jedan od sinova Simeonovog glavnog pokrovitelja, [[Georgios Amiroutzes|Georgiosa Amirucesa]], preobratio se na [[islam]] te postao blagajnikom [[Osmansko Carstvo|osmanskog]] sultana. On je zatražio da se sva Simeonova ostavina, koja je također sadržavala i crkvene predmete, preda u sultanovu blagajnu. Kako bi to izbjegao, Nifont se pretvarao da je nećak umrlog patrijarha te doveo tri monaha da lažno svjedoče. Nakon što je to doznao, sultan [[Bajazid II]] je konfiscirao patrijharhovu imovinu, kaznio svećenstvo uključeno u skandala a Nifotna dao protjerati. Nifont je u prvim mjesecima 1488. poslan na jedan od otoka [[Crno more|Crnog mora]] kraj [[Sozopol]]a. Učenjak [[Steven Runciman]] tvrdi da se pri tome Nifon iskazao kao lakomislen i loš patrijarh.

Godine 1497. Nifont je po drugi put izabran za patrijarha, opet uz [[Vlaška|vlašku]] podršku, ali je njegovo stolovanje trajalo samo do augusta 1498. kada ga je svrgnuo mladi [[Patrijarh Joakim I Carigradski|Joakim I]], koji je uživao podršku [[Konstantin II od Gruzije|Konstantina II Gruzijskog]]. Nifont je osuđen na doživotni zatvor i poslan u [[Jedrene]].

Nifont je usprkos tome stekao dobru reputaciju, te ga je vlaški vojvoda [[Radu IV Veliki]] došao posjetiti u zatvor te mu se poklonio. Ubrzo nakon toga je Radu IV od [[osmanski sultan|sultana]] otkupio Nifontovu slobodu. Nifont se nakon toga preselio u Vlašku, gdje je srdačno dočekan i gdje je posvetio dva episkopa. Godine 1502. ga je [[Sveti sinod]] izabrao za carigradskog patrijarha treći i posljednji put te poslao izaslanike da ga pozovu u Carigrad. Nifont je međutim odbio preuzeti dužnost i odbio se vratiti u Carigrad.

Od 1503. do 1505. Nifont je *de facto* vodio Crkvu u Vlaškoj sve dok se nije sukobio sa knezom. Sukob je došao zbog patrijarhovog odbijanja da slavi brak Raduove starije sestre Calpee sa [[Moldavija|moldavskim]] [[boljar]]om  Bogdanom Logotheteom, koji je već bio oženjen. Nakon što mu je Radu počeo prijetiti, Nifont je okupio narod, održao govor i izopćio mladoženju iz crkve. Također je predskazao nesreće, ostavio odeždu patrijarha na oltaru i otišao iz crkve u napuštenu kolibu. Kako bi izbjegao bijes naroda, Radu ga pokušao odobrovoljiti laskanjem, obećanjima i darovima te ga molio da oprosti njegovom šurjaku, ali je Nifont ostao dosljedan te na kraju otišao u [[Makedonija (regija)|Makedoniju]] zajedno sa učenicima. Tamo je propovijedao po gradovima. Kada se vratio na Svetu goru, bio je neprepoznat od strane monaha [[Manastir Dionisiu|manastira Dionisiu]], koji su ispočetka mislili da je riječ o običnom pastiru.

Nifont je umro u mansatiru Dionisiu 1508. Nedugo nakon smrti je proglašen svecem, te ga je [[pravoslavna crkva]] počela službeno slaviti na dan 11. augsta. Njegove [[relikvije]] se čuvaju na oltaru u manastiru Dionisiu, u kapeli nazvanoj po njemu.

==Izvori==


==Literatura==
* 
*Προκοπίου Τσιμάνη, Από υψηλή σκοπιά οι Πατριάρχαι Κωνσταντινουπόλεως, Athens 1981, τόμ. Α΄, σελ. 105-109
* 

==Vasnjske veze==
* [http://books.google.com/books?id=7kIOAAAAYAAJ&pg=PA128#v=onepage&q&f=false *Historia politica et patriarchica Constantinopoleos'', Cap X: P. Nipho, (trans. Martin Crusius, 1584)]   i 
*St Niphon the Patriarch of Constantinople of Mt Athos pravoslavna ikona i sinaksar